钦定古今图书集成/明伦汇编/氏族典/第579卷 > 《凌迪知万姓统谱》 > 耶律天德
## 钦定古今图书集成/明伦汇编/氏族典/第579卷 > 《凌迪知万姓统谱》 > 耶律天德

按《辽史皇子表》：“太宗子天德，字苾扇，行第三。猛悍趫
捷，人望而畏之。太宗讨石重贵，至望都，晋将杜重威
率兵十万先据河梁。上欲以计破之，募能断粮道者。
天德请以五千骑行，许之，从间道击走卫送之军，火
其辎重，重威穷蹙，乃降。会同三年，与邸用和使晋。世
宗即位，遣天德护送太宗灵柩于上京。太后遣李胡”
拒世宗于泰德泉，战甚力，败之。太后闻之，不悦，后不
复用，与侍卫萧翰谋反，系狱。耶律留哥盆都等辞连
天德，并按之，天德断锁不能出。天禄二年，伏诛。